kardosdrur/scandi-wiki huggingface dataset:
Bernhard Britz

Bernhard Rudolf Britz (født 27. marts 1906, død 31. maj 1935) var en svensk cykelrytter, som deltog i de olympiske lege 1932 i Los Angeles.
 
Britz deltog i landevejsløb og vandt en bronze ved OL 1932 som del af det svenske hold i holdkonkurrencen i landevejscykling. Holdløbet fandt sted sammen med det individuelle løb, hvor tiderne for de tre bedste fra hver nation blev anvendt. Britz blev bedste svensker på den individuelle tredjeplads, mens Sven Höglund sluttede som nummer otte og Arne Berg som nummer tyve. Løbet blev afviklet som enkeltstart på 100 km, og Britz' tid blev 2.29.45,2. Han blev kun overgået af de to italienere Attilio Pavesi og Guglielmo Segato; Italien vandt holdkonkurrencen foran Danmark.

Britz var en af de bedste svenske cykelrytter i slutningen af 1920'erne og begyndelsen af 1930'erne, hvor han vandt ni svenske mesterskaber, herunder seks holdmesterskaber. Han blev desuden nordisk mester i enkeltstart i 1933 samt holdmester i 1930 og 1933. Desuden vandt han Mälaren runt i 1933.

Han reklamerede for cykelfabrikken Brivex i Nässjö, der udviklede nye geartyper i hans navn – dog uden større succes. Han omkom under et cykelløb i 1935 efter en kollision med en lastbil.

Referencer

Eksterne henvisninger 

Mandlige cykelryttere fra Sverige
Deltagere for Sverige ved sommer-OL 1932
Olympiske bronzemedaljevindere fra Sverige
Medaljevindere ved sommer-OL 1932
Cykelryttere ved sommer-OL 1932
Frode Sørensen (cykelrytter)

Frode Otto Sørensen (født 8. februar 1912 i København, død 1. august 1980 i Bromma, Sverige) var en dansk cykelrytter, som deltog i de olympiske lege 1932 i Los Angeles og 1936 i Berlin.

Karriere 
Frode Sørensen opnåede sit første store resultat, da han blev dansk mester i landevejscykling i 1931. Samme år blev han nummer ti ved VM. Han blev også dansk mester i 1932, 193t, 1936 og 1938.

Sørensen vandt en sølvmedalje i landevejscykling i holdløbet under OL 1932 i Los Angeles. Han var med på det danske hold som kom på en andenplads efter Italien. De andre på holdet var Henry Hansen og Leo Nielsen. Han deltog også i det individuelle løb, hvor han blev nummer fem.

Ved legene i 1936 blev Sørensen bedste dansker på en delt 12. plads i det individuelle løb. Holdløbet blev afviklet sammen med det individuelle løb, hvor tiderne for de tre bedste ryttere fra hvert land talte med. Da kun en af danskerne ud over Sørensen gennemførte, opnåede Danmark ikke nogen officiel placering.

I 1935-1937 var han med til at blive nordisk mester i landevejsholdløbet. I 1942 blev han professionel på det tyske hold Presto.

Referencer

Eksterne henvisninger 
 

Mandlige cykelryttere fra Danmark
Personer fra København
Deltagere for Danmark ved sommer-OL 1932
Deltagere for Danmark ved sommer-OL 1936
Olympiske sølvmedaljevindere fra Danmark
Sven Höglund

Sven Gustaf Alvar Höglund (født 23. oktober 1910 i Vendel, død 21. august 1995 i Upplands Väsby) var en svensk cykelrytter som deltog i de olympiske lege 1932 i Los Angeles. 

Höglund deltog i landevejsløb og vandt en bronze ved OL 1932 som medlem af det svenske hold i holdkonkurrencen i landevejscykling. Holdløbet fandt sted sammen med det individuelle løb, hvor tiderne for de tre bedste fra hver nation blev anvendt. Bedste svensker var Bernhard Britz, der vandt bronze individuelt, mens Höglund sluttede som nummer otte og Arne Berg som nummer tyve. Løbet blev afviklet som enkeltstart på 100 km, og Höglunds tid blev 2.31.29,4.

Höglund kørte først for IK Rex, senere for Hammarby, og han havde sin bedste periode i årene efter OL, hvor han blandt andet blev nummer to ved de nordiske mesterskaber 1933. Han vandt i alt fire svenske mesterskaber, alle i holdkørsel.

Referencer

Eksterne henvisninger 
 

Mandlige cykelryttere fra Sverige
Deltagere for Sverige ved sommer-OL 1932
Olympiske bronzemedaljevindere fra Sverige
Arne Berg

Axel Arne Berg (født 3. december 1909 i Årsta, død 15. februar 1997 i Ösmo) var en svensk cykelrytter, som deltog i to olympiske lege i 1930'erne.

Berg deltog i landevejsløb og vandt bronzemedalje ved OL 1932 i Los Angeles som del af det svenske hold i holdkonkurrencen i landevejscykling. Holdløbet fandt sted sammen med det individuelle løb, hvor tiderne for de tre bedste fra hver nation blev anvendt. Bedste svensker var Bernhard Britz, der vandt bronze individuelt, mens Sven Höglund sluttede som nummer otte og Arne Berg som nummer tyve. Løbet blev afviklet som enkeltstart på 100 km, og Bergs tid blev 2.37.58,0.

Han deltog desuden i OL 1936 i Berlin, hvor landevejsløbet for første gang blev kørt med samlet start. Berg kom officielt på en delt 16. plads i det individuelle løb, men arrangørerne havde problemer med at afgøre placeringerne for rytterne efter nummer 15, så derfor er hans placering usikker. Igen blev holdløbet afgjort ved samme løb, denne gang med de fire bedste ryttere for hver nation. Da Berg var den eneste af svenskerne, hvis tid blev registreret, og en af holdets fire ryttere desuden blev diskvalificeret, opnåede svenskerne sammen med langt størstedelen af de øvrige nationer (kun fem nationer opnåede placeringer).

Arne Berg var en af de mest markante svenske cykelryttere i begyndelsen af 1930'erne, hvor han vandt flere svenske mesterskaber, specielt i enkeltstart. Han blev desuden nordisk mester i 1934 i både enkeltstart og samlet start, og i 1933 vandt han Sexdagarsloppet, hvor han blev nummer to i 1935.

Efterkarrieren arbejdede han som mekaniker.

Referencer

Eksterne henvisninger  

Mandlige cykelryttere fra Sverige
Deltagere for Sverige ved sommer-OL 1932
Deltagere for Sverige ved sommer-OL 1936
Cykelryttere ved sommer-OL 1932
Cykelryttere ved sommer-OL 1936
Olympiske bronzemedaljevindere fra Sverige
Jean Taris

Jean C. E. Taris (født 6. juli 1909 i Versailles død 10. januar 1977 i Grasse) var en fransk svømmer, som deltog i de olympiske lege 1928 i Amsterdam, 1932 i Los Angeles og 1936 i Berlin.
 
Taris vandt en sølvmedalje i svømning ved OL 1932 i Los Angeles. Han kom på en andenpladsen i 400 meter fri efter Buster Crabbe fra USA.

Eksterne henvisninger 

 http://www.sports-reference.com/olympics/athletes/ta/jean-taris-1.html 

Svømmere fra Frankrig
Edvard Andersen

Edvard Andersen var en norsk bokser som repræsenterede Idrettsforeningen Ørnulf. 
Han vandt en guldmedalje i vægtklassen letvægt i NM 1914 og
NM 1915. I 1915 fik han også Kongepokalen.

Boksere fra Norge
Personer i 1900-tallet
Thorolf Andresen

Thorolf Andresen var en norsk bokser som repræsenterede Christiania Turnforening. 
Han vandt en guldmedalje i vægtklassen mellemvægt under NM 1918.

Boksere fra Norge
Personer i 1900-tallet
Bjarne Berger

Bjarne Berger (født 26. april 1888 i Oslo, død 20. maj 1970) var en norsk bokser som boksede for Kristiania Boxeklub.
Han vandt en guldmedalje i vægtklassen sværvægt i NM 1909.

Boksere fra Norge
Jarl Bruu

Jarl Bru (født 9. november 1897, død 18. august 1984) var en norsk bokser som vandt en guldmedalje i vægtklassen bantamvægt i NM 1917. 

Boksere fra Norge
Carmaux

Carmaux er en kommune og by i Tarn departementet i Occitanie i det sydlige Frankrig.

Der blev fra det 13. århundrede og frem til år 2000 udvundet kul i Carmaux.

Eksterne henvisninger 

Byer i Tarn
Tour de France-byer
Derby Silk Mill

Derby Silk Mill (eller Derby Industrial Museum) er et museum i Derby i East Midlands i England ved floden Derwent. Det var oprindeligt et silkevæveri, og er i dag museum for Derbys industrihistorie. Væveriet var den første fabrik, som anvendte vandkraft fra Derwent. Senere blev der bygget andre tekstil- og papirfabrikker ved floden, og under navnet Derwent Valley Mills er de kommet på UNESCOs Verdensarvsliste.

Væveriet blev grundlagt 1721 af brødrene John og Thomas Lombe efter tegninger, som John Lombe havde kopieret fra italienske silkeindustri – et tidligt tilfælde af industrispionage. Vandhjul med en diameter på syv meter blev bygget af George Sorocold, som var blandt tidens førende hydraulikingeniører. Væveriet var 33,5 m langt og 12 m bredt. Det havde fem etager. I 1730’erne arbejdede omkring 300 i væveriet. Den gamle bygning blev brandskadet i 1910 og genopført i tre etager.

Derby City Council lukkede museet midlertidigt den 3. april 2011 for at frigøre midler.

Kilder 

Museer i England
Silk Mill
Museer etableret i 1974
Georg Brustad

Georg Antonius Brustad (født 23. november 1892 i Kristiania, død 17. marts 1932 i Oslo) var en norsk sportsudøver, som deltog under de olympiske lege 1912 i Stockholm.

Ved OL 1912 i Stockholm var han med på det norske hold i gymnastik efter svensk system. Svenskerne vandt guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Brustad var også bokser, bokseinstruktør og boksedommer. Han vandt en guldmedalje i vægtklassen mellemvægt i NM 1916 og i sværvægt i NM 1917 og NM 1918. Han boksede i alt 22 kampe som profesjonel.

Brustad var bokseinstruktør og træner for flere af 1920'erne store boksere, bl.a. Pete Sanstol, Otto von Porat, Edgar Norman Christensen, Haakon Hansen, Sverre Sørsdal, Aage Steen, Johannes Røhme med flere. Han var holdleder og træner for bokserene under OL 1920 og OL 1924.

Brustad repræsenterede Oslo Turnforening og etablerede senere Den Private Bokseklub. Han var boksedommer ved en række professionelle kampe i Norge, Sverige og Danmark. Han var redaktør på Atletjournalen og var aktiv skribent ved tidsskriftet Idrætsliv. Brustad er forfatter af kapitlet om boksning i Træningsboken fra 1918 og af boken Boxedommeren som kom i 1922. Han skrev kapitlet om boksing i Idrætsboken fra 1923 som også kom ud som et særtryk i bogen boksning i 1924.

Referencer

Eksterne henvisninger 
 

Boksere fra Norge
Personer fra Oslo
Gymnaster fra Norge
Deltagere for Norge ved sommer-OL 1912
Olympiske bronzemedaljevindere fra Norge
Per Carlenius

Per Carlenius (født 1964) er en norsk psykolog og bedriftsrådgiver. Han er for tiden direktør i Anker Studentboliger. Som psykolog arbejdede han indenfor feltet hypnoterapi og hypnose.

Carlenius er også kendt som bokser. Hele otte gange har han været norgemester i amatørboksning.

Bibliografi 
 Selvhypnose – en effektiv metode for å bli kvitt uvaner, løse problemer og utvikle seg selv Sammen med psykologen Sigurd Stubsjøen 1998 
 Kommunikasjon mot vold : hvordan håndtere trussel- og voldssituasjoner 1996
 Intensiv atferdsbehandling i vanlige barnehager : to autistiske førskolebarns utvikling gjennom 20 måneder 1993 Hovedopgave i psykologi – Universitetet i Oslo, 

Psykologer fra Norge
Faglitterære forfattere fra Norge
Boksere fra Norge
Norsksprogede forfattere fra Norge
Ragnar Sigurðsson

Ragnar Sigurðsson, født 19. juni 1986, er en islandsk fodboldspiller, der spiller som midterforsvarer for ukrainske FC Rukh Lviv. Han har tidligere i to omgange spillet for den danske klub F.C. København og for Islands fodboldlandshold.

Klubkarriere 
Fylkir
Som ungdomsspiller spillede Sigurðsson i den islandske klub Fylkir, hvor han i 2004 blev rykket op på førsteholdet. 

IFK Göteborg
Efter Fylkir fik Sigurðsson kontrakt i den svenske klub IFK Göteborg i årsskiftet 2006/07. Han debuterede i Allsvenskan for Göteborg i sæsonens første kamp den 6. april 2007. Han spillede i samtlige kampe i 2007-sæsonen, hvor han sammen med forsvarsmakkeren Mattias Bjärsmyr var med til af vinde det svenske mesterskab. Han blev endvidere kåret som Allsvenskans bedste midterforsvarer i sæsonen.

I den følgende sæson (2008) vandt han med IFK Göteborg Svenska Cupen og Svenska Supercupen.

F.C. København
Den 30. maj 2011 offentliggjorde F.C. København, at klubben havde indgået en 4-årig kontrakt med Sigurðsson, mod betaling af en transfersum på ca. 5,5 mio. kroner

Sigurðsson opnåede hurtigt succes i FCK, hvor han den 27. juli 2011 i en kvalifikationskamp til UEFA Champions League mod Shamrock Rovers F.C.. Han vandt med klubben DBU Pokalen i 2011-12 og det danske mesterskab i 2012-13 sæsonen.
 
Han opnåede i FCK 70 Superligakampe, 7 pokalkampe, 13 kampe i Champions League-turneringen og 12 kampe i Europa League-turneringen. Sidste kamp for FCK var den 10. december 2013 i 0-2 nederlaget til Real Madrid. 

Den 16. januar 2014 blev det offentligjort, at Sigurdsson skiftede til russiske FC Krasnodar.

FC Krasnodar
Sigurðsson fik i januar 2014 en kontrak på 2½ år i russiske Krasnodar med en option på en et-årig forlængelse.

Fulham
Den 23. august 2016 indgik Sigurðsson en to-årig aftale med den engelske Championship-klub Fulham FC

Rubin Kazan
I augsut 2017 skiftede Sigurðsson tilbage til russisk fobbold på lejeaftale med FC Rubin Kazan, der løb i sæsonen 2017-18. 

Rostov
Den 18. januar 2018 skrev han kontralt med den russiske klub FC Rostov. Kontrakten blev ophævet ved udgangen af 2019. 

F.C. København II
Den 12. januar blev det offentliggjort, at Sigurðsson havde skrevet en kontrakt med FCK til sommeren 2020. Kontrakten blev siden forlæønget til sommeren 2021, men bl.a. skader medførte, at Sigurðsson fik begrænset spilletid i klubben, og den 18. januar 2021 blev det offentliggjort, at han skiftede til ukrainske FC Rukh Lviv. Han opnåede 110 kampe for FCK, hvori han scorede 4 mål.

Landsholdskarriere 
Sigurðsson har spillet flere kampe for forskellige islandske ungdomslandshold. 

Sigurðsson debuterede på Islands fodboldlandshold i 2007. Han deltog i EM 2016 i Frankrig, samt ved VM 2018 i Rusland.

Referencer

Eksterne henvisninger 

Fodboldspillere fra Island
Fodboldspillere fra Fylkir
Fodboldspillere fra IFK Göteborg
Fodboldspillere fra FC København
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Conrad Christensen

Conrad Adolf Christensen (født 25. januar 1882, død 30. december 1950) var en norsk bokser, gymnast og bryder. Han boksede for IF Ørnulf, senere for BK Pugilist og vandt en guldmedalje i vægtklassen fjervægt i NM 1909 og i NM 1915.

Christensen var kampleder for en række amatør- og professionelle kampe. Han fik NBFs fortjenestmedalje for at have fremmet boksesporten på en fremragende måde. Han var far til den professionelle boksere Edgar Norman.

Ved OL 1912 i Stockholm var han med på det norske hold i gymnastik efter svensk system. Svenskerne vandt guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Endvidere vandt Christensen et norsk mesterskab i brydning.

Referencer

Eksterne henvisninger 
Nekrolog i Aftenposten 2. januar 1951 
 

Boksere fra Norge
Gymnaster fra Norge
Brydere fra Norge
Deltagere for Norge ved sommer-OL 1912
Olympiske bronzemedaljevindere fra Norge
Johan Fog Clementz

Johan Fogh Clementz (27. september 1894 i Oslo – 14. februar 1952 samme sted) var en norsk bokser. Han boksede for 
Idrætsklubben Tjalve. Han var også ekspeditør.

Han vandt en guldmedalje i vægtklassen sværvægt i NM 1920,
NM 1921 og i 
NM 1922. Han deltog også i OL 1920.

Eksterne henvisninger 
 

Boksere fra Norge
Olympiske boksere fra Norge
Einar Cook

Einar Cook (født 12. oktober 1890 i Bergen, død 12. juli 1972) var en norsk bokser. 
Cook vandt en guldmedalje i vægtklassen mellemvægt NM 1914 og
NM 1915. Cook var også boksetræner og boksedommer i Bergen. 

Boksere fra Norge
Tim Janssen

Tim Wilhelmus Janssen (født 6. marts 1986 i Eindhoven) er en hollandsk professionel fodboldspiller, der i tre sæsoner fra 2011 har spillet for den danske klub FC Midtjylland.

Han har spillet 5 kampe for det hollandske U-21-landshold.

Eksterne henvisninger 
 Superligastatistik på danskfodbold.com
 Tim Janssens spillerprofil på FC Midtjyllands hjemmeside

Fodboldspillere fra Holland
Fodboldspillere fra PSV Eindhoven
Fodboldspillere fra Esbjerg fB
Fodboldspillere fra NEC Nijmegen
Fodboldspillere fra RKC Waalwijk
Fodboldspillere fra FC Zwolle
Fodboldspillere fra FC Midtjylland
Louis Darbo

Louis Darbo  (født 17. august 1902, død 5. april 1976) var en norsk bokser. Han vandt en guldmedalje i vægtklassen i bantamvægt i NM 1920
og guldmedalje i vægtklassen fjervægt i NM 1921. 

Boksere fra Norge
Per Digerud

Per Digerud (født 25. juli 1933 i Kristiania, død 13. august 1988 i Oslo) var en norsk cykelrytter og bokser, i sin tid Norges bedste cykelrytter.

Som ung gik han i lære som rørlægger hos cykelrytteren Arne Reidar Nilsen (1920 – 1999), som også blev hans manager som cykelrytter, en karriere som startede, da han i 1950, efter noget en tid til søs, i Italien, og hvorefter at han cyklede hjem til Gjelleråsen. Da han var medlem af bokseklubben Sportsklubben av 1909, vandt han junior-NM i boksning i vægtklassen mellemvægt i 1950. I 1955 vandt han NM i seniorklassen i vægtklassen letmellemvægt.

Efter to sæsoner som aktiv cykelrytter for SK Rye fik han sit gennembrud, da han som C-rytter blev nummer to i 10-milsløbet ved NM i 1953. Han vandt flere gange i NM i landevejscykling i perioden 1955-64, ti gange et individuelt norgesmesterskab, femten holdmesterskaber, og fem gange modtog han kongepokalen. Han vandt en bronzemedalje i konkurrencen i nordisk landevejscykling i 1961 og 62.

Ved OL 1960 i Rom blev han nummer 71 i konkurrencen i 175-kilometer landevejsløb, efter at have ligget i hovedfeltet otte omgange og også taget føringer der. Men, ved en madbod blev han stoppet af en anden rytter som havde mistet sin madpakke og standsede helt op. Det kostede Digernes mange kræfter at komme forrest i feltet igen, han kom til at hænge bagved og havde en ganske generende modvind

Efter at have sagt op i 1964 blev han kasserer og formand i SK Rye samt optaget i ledelsen i Norges Cykleforbund. I 1967 var han med til at starte Styrkeprøven mellem Trondheim og Oslo, som han allerede gennemførte i 1962, hvor han satte rekorden på 16.23.65 timer, som holdt i 22 år. Digerud drev også butikken Sykkelskreddern ( cykelskrædderen) i Idrettens Hus i St. Olavs gate, senere også Digerud Sport. Han var far til Geir Digerud, som vandt lige så mange mesterskaber.

Kilder

Eksterne henvisninger 
 

Mandlige cykelryttere fra Norge
Boksere fra Norge
Personer fra Oslo
Deltagere for Norge ved sommer-OL 1960
Cykelryttere ved sommer-OL 1960
Perlebyg

Perlebyg er en let poleret byg, med en del af skallerne bevaret så den indeholder et højt indhold af fibre. 
Den produceres af maltbygsorter.

Perlebyg spises især i Asien som et alternativ til ris.

Eksterne kilder og henvisninger 
 DLG.dk 

Korn
Ingrid Egner

Ingrid Egner (født 21. december 1982) er en norsk amatørbokser. Hun har tidligere også udøvet kick-boksing.

Hun har seks guldmedaljer fra NM – en som junior og fem som senior, senest i 2010. Hun har også vundet guldmedaljer i de fire sidste nordiske mesterskaber, fra 2007 til 2010. 

I EM-sammenhæng har hun tre medaljer – to bronzemedaljer fra 2005 og 2006, og en sølvmedalje fra fra 2007. Hun har deltaget i flere VM, med en 5. plads i 2006 som hendes bedste placering.

Eksterne henvisninger 
 Hjemmeside   
 

Boksere fra Norge
Lolfod

Lolfod (på dansk) eller Lollfuß (på tysk) er navnet på en gade og bydel i Slesvig by i det nordlige Tyskland, beliggende vest for byens centrum. Mod nord afgrænses bydelen af Nystaden. Mod vest forbinder Gottorpdæmningen bydelen med Frederiksberg. 

Lolfod er første gang nævnt 1599. Forleddet lol henviser til oldnordisk lā om vandet, der skyller op mod strandbredden (sml. Lolland). Den jyske form er lo. Forleddet kan også  forklares ved de mange vandkilder (≈loller), som tidligere fandtes i området omkring Lolfod og hen imod Munkebrogade. Efterleddet fod  henviser til Lolfods tidligere fodformede udseende, før den nuværende Gottopdæmning lukkede Gottorp Borgsøs åbning til Slien. I 1600-tallet udviklede sig den mellem Gottorp Slot og Slesvig liggende landsby til en større forstad til Slesvig. Antallet af bygninger steg fra 30 i 1630 til 106 i 1650.  I 1651 blev Lolfods dødegilde (Lollfusser Beliebung) oprettet, som fungerede som begravelseskasse og eksisterer den dag i dag. I 1711 blev Lolfod sammen med Hønsehuse og Frederiksberg (Kratbjerg) indlemmet i den kombinerede købstad Slesvig og udgjorde købstadens 7. kvarter. Domteglgård (Domziegelhof) ud mod Slien hørte dog under Slesvig Domkapitel og kom først 1737 under købstadens administration. 

I Lolfod findes der flere historiske bygninger såsom den Scheelske Gaard (på tysk Heespenhof≈Heespengård), som blev bygget i 1754 og som ejedes senere af den danske udenrigsminister Ludvig Nicolaus von Scheele. Bygningen huser nu Slesvig byret. På Byvejen findes det såkaldte Præsidentkloster. Bygningen blev opført i 1656 af den gottorpske kansler Kielmann af Kielmannsegg som fattighus. Ifølge stiftelsesdokumentet fra 1663 var præsidentklosterets tolv kamre tiltænkt fem mænd og fem kvinder samt tjenestefolk. Bygningen huser nu et artotek med outsiderkunst. Det forhenværende Byteater blev nedrevet i 2015. Af danske institutioner i bydelen kan nævnes Slesvighuset, som fungerer som byens danske forsamlingshus. Det gamle toldhus overfor Slesvighuset er nu indrettet som hotel og restaurant. I 2016 blev der på initiativ af en gruppe Lolfod-boere etableret Lolfod mytesti (Lollfußer Mythenpfad) som oplevelsessti med kulturobjekter med tilknytning til den nordiske mytologi.

Kvarteret lå i Michaelis Sogn (Arns Herred), da området tilhørte Danmark. Sognekirken lå lidt uden for Lolfod på Mikkelsbjerg. Sankt Michaelis Kirken blev bygget omkring 1100 og var tidligere landsdelens eneste romanske rundkirke.

Galleri

Eksterne henvisninger
 Lollfusser Beliebung
 Slesvigs tabte rundkirke i Slesvigland 03/1984 (med billede)
 Slesvighus i Grænseforeningens leksikon

Noter 

Bydele i Slesvig by
Kontraindikation

Kontraindiceret er inden for medicin en tilstand eller faktor, som øger risikoen ved at anvende et bestemt lægemiddel, udføre en medicinsk behandling eller deltage i en bestemt aktivitet.
 En absolut kontraindikation er en tilstand, som forbyder anvendelsen af behandlingen i det hele taget. F.eks. er ubehandlet Pneumothorax (punkteret lunge) en absolut kontraindikation for HyperBar Oxygen behandling i trykkammer (HBO-behandling).
 En relativ kontraindikation afvejer den gavnlige effekt af behandlingen i forhold til risikoen forbundet herved. F.eks. er tidligere forekomst af mavesår en kontraindikation for at administrere Acetylsalicylsyre. Men hvis den gavnlige effekt ved at administrere Acetylsalicylsyre vurderes at være større end risikoen/genen ved igen at få mavesår og der ingen rimelige alternativer findes, er behandlingen fortsat berettiget.

Lægevidenskab